**V IZOLSKI LUKI**

Tam v Izolski luki je barka,

na barki pa ribič je mlad,

si pesmi vesele prepeva,

mu v srcu kraljuje pomlad.

Na barko mi misli hitijo,

in z njimi vse skrite želje,

vse sanje dekliške pri njem so,

ki ukradel je moje srce.

Zapoj o ljubezni mi ribič,

je željno je moje srce,

naj pesem od morja odmeva,

naznanja da ljubiva se.

Ujel si me v mrežo ljubezni,

želim si, da skoraj bo dan,

popelješ me z barko življenja,

veselo v zakonski pristan.